CELEX: 62019CA0307
Language: sl
Date: 2021-03-25 00:00:00
Title: Zadeva C-307/19: Sodba Sodišča (prvi senat) z dne 25. marca 2021 (predlog za sprejetje predhodne odločbe Visoki trgovački sud Republike Hrvatske – Hrvaška) – Obala i lučice d.o.o./NLB Leasing d.o.o. (Predhodno odločanje – Pravo, ki se uporabi – Uredba (ES) št. 864/2007 in Uredba (ES) št. 593/2008 – Področje uporabe ratione temporis – Nepristojnost Sodišča – Člen 94 Poslovnika Sodišča – Pravosodno sodelovanje v civilnih zadevah – Uredba (EU) št. 1215/2012 – Člen 1(1) – Stvarno področje uporabe – Pojem „civilne in gospodarske zadeve“ – Člen 7, točka 1 – Pojma „zadeva v zvezi s pogodbenimi razmerji“ in „opravljanje storitev“ – Člen 24, točka 1 – Pojem „najem/zakup nepremičnine“ – Uredba (ES) št. 1393/2007 – Vročanje sodnih in izvensodnih pisanj – Notarji, ki delujejo v okviru izvršilnih postopkov – Postopek za izterjavo dnevnega listka za parkiranje vozila na parkirnem mestu na javni prometni površini)

31.5.2021   
            
            
               SL
            
            
               Uradni list Evropske unije
            
            
               C 206/9
            
         
      Sodba Sodišča (prvi senat) z dne 25. marca 2021 (predlog za sprejetje predhodne odločbe Visoki trgovački sud Republike Hrvatske – Hrvaška) – Obala i lučice d.o.o./NLB Leasing d.o.o.
      (Zadeva C-307/19) (1)
      
      (Predhodno odločanje - Pravo, ki se uporabi - Uredba (ES) št. 864/2007 in Uredba (ES) št. 593/2008 - Področje uporabe ratione temporis - Nepristojnost Sodišča - Člen 94 Poslovnika Sodišča - Pravosodno sodelovanje v civilnih zadevah - Uredba (EU) št. 1215/2012 - Člen 1(1) - Stvarno področje uporabe - Pojem „civilne in gospodarske zadeve“ - Člen 7, točka 1 - Pojma „zadeva v zvezi s pogodbenimi razmerji“ in „opravljanje storitev“ - Člen 24, točka 1 - Pojem „najem/zakup nepremičnine“ - Uredba (ES) št. 1393/2007 - Vročanje sodnih in izvensodnih pisanj - Notarji, ki delujejo v okviru izvršilnih postopkov - Postopek za izterjavo dnevnega listka za parkiranje vozila na parkirnem mestu na javni prometni površini)
      (2021/C 206/11)
      Jezik postopka: hrvaščina
      
         Predložitveno sodišče
      
      Visoki trgovački sud Republike Hrvatske
      
         Stranki v postopku v glavni stvari
      
      
         Tožeča stranka: Obala i lučice d.o.o.
      
         Tožena stranka: NLB Leasing d.o.o.
      
         Izrek
      
      
                  1.
               
               
                  Člen 1(1) Uredbe (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da je postopek za izterjavo pristojbine v zvezi z dnevnim listkom za parkiranje na označenem parkirnem mestu na javni prometni površini, ki ga sproži družba, ki jo je krajevna skupnost pooblastila za upravljanje takih parkirnih mest, zajet s pojmom „civilne in gospodarske zadeve“ v smislu te določbe.
               
            
                  2.
               
               
                  Člen 24, točka 1, Uredbe št. 1215/2012 je treba razlagati tako, da postopek za izterjavo pristojbine v zvezi z dnevnim listkom za parkiranje na označenem parkirnem mestu na javni prometni površini ni zajet s pojmom „najem/zakup nepremičnine“ v smislu te določbe.
               
            
                  3.
               
               
                  Člen 7, točka 1, Uredbe št. 1215/2012 je treba razlagati tako, da je, prvič, postopek za izterjavo pristojbine, ki izhaja iz pogodbe, katere predmet je parkiranje na enem od označenih parkirnih mest na javni prometni površini, ki jih organizira in upravlja za to pooblaščena družba, zajet z „zadevami v zvezi s pogodbenimi razmerji“ v smislu te določbe in da, drugič, ta pogodba pomeni pogodbo o opravljanju storitev v smislu člena 7, točka 1(b), druga alinea, te uredbe.
               
            
         (1)  UL C 263, 5.8.2019.